Klitoridektomi

Klitoridektomi er en form for kjønnslemlestelse der den ytre delen av klitoris fjernes delvis eller helt. Klitoridektomi praktiseres sjelden i vestlige kulturer og ses ofte der på som både unødvendig og skadelig, men er relativt vanlig i deler av Afrika sør fra Sahara, da spesielt i de muslimske delene av Øst-Afrika, de kurdiske områdene av Irak og Iran,Golnaz Esfandiari, «Female Genital Mutilation Said to Be Widespread», Radio Free Europe, reportasje datert 10. mars 2009. samt på Den arabiske halvøy.

I vesten er det kjent tilfeller av frivillig klitoridektomi innen subkulturer. Bakgrunnen for dette er dels en offertanke, og dels ønsket om at andre erogene soner vil bli mer følsomme dersom muligheten for stimulans av klitoris forsvinner. Det amerikanske forsikringsselskapet «Blue Cross Blue Shield» betalte rutinemessig for klitoridektomi frem til 1977, men antallet amerikanske kvinner som ble utsatt for dette inngrepet i sin barndom, er aldri blitt kartlagt.Patricia Robinett, The Rape of Innocense: One Woman's Story of Female Genital Mutilation in the U.S.A., Eugene, Oregon: Aesculapius Press, 2006, side 56. I henhold til lov av 15.12.1995 er det forbudt å omskjære kvinner i Norge.Veileder for helsepersonell i Norge om kvinnelig omskjæring, brosjyre, Statens helsetilsyn, 2000.

En prosedyre som gir tilnærmet samme effekt ved at man kutter nerven til området ble brukt i enkelte land på begynnelsen av det 20. århundre, spesielt USA og Australia, for å hindre masturbasjon blant kvinner på institusjoner. I USA er det også rapportert tilfeller av elektrisk kauterisering av klitoris på mentalpasienter så sent som i 1950, også dette for å hindre masturbasjon. 

 Referanser 

Se også
 Kjønnslemlestelse
 Infibulasjon

Kategori:Kirurgiske inngrep
Kategori:Kjønnsorganer